૧ર ઓગષ્ટના રોજ નેશનલ હાઈવેના ખાતમુર્હુત કાર્યક્રમ અંગે ભાવનગર આવી રહેલ મુખ્યમંત્રી વિજયભાઈ રૂપાણીના શહેરમાં એક દિવસીય રોકાણ દરમ્યાન ભરચક કાર્યક્રમો ગોઠવવામાં આવ્યા છે. જે અન્વયે ભાવનગર શહેર તથા મહુવામાં રૂા.૧.ર૦ કરોડના ખર્ચે તૈયાર થયેલ હાઉસીંગ બોર્ડના મકાનોનું લોકાર્પણ તથા તાજેતરમાં હિરા વેપારી સાથે થયેલ રૂા.૮.પ૦ કરોડના હિરાની ઠગાઈની ઘટનામાં ગણતરીના દિવસો દરમ્યાન સમગ્ર ઘટનાનો ભેદ ઉકેલવા સાથોસાથ બેંકમાં લોકર ખોલાવી મુદ્દામાલની બખુબી જાળવણી કરનાર એસ.પી. પ્રવિણસિંહ માલનું ગૃહ રાજ્યમંત્રી પ્રદિપસિંહ જાડેજા તથા મહેસુલ મંત્રીના હસ્તે સન્માન કરવામાં આવશે. આ સહિત અનેક વિકાસકાર્યોનું ખાતમુર્હુત મુખ્યમંત્રીના હસ્તે યોજવામાં આવશે.